Marcel Reich-Ranicki

Marcel Reich-Ranicki (alk. Marceli Reich, s. 2. kesäkuuta 1920 Włocławek, Puola – 18. syyskuuta 2013 Frankfurt am Main, Saksa) oli maineikas saksalainen kirjallisuuskriitikko. 

1900-luvun saksankielisen kirjallisuuden näkyvimpiin hahmoihin kuulunut Reich-Ranicki oli puolanjuutalainen. Hän kävi koulua Berliinissä 1930-luvulla, mutta rotulakien vuoksi ei päässyt yliopistoon vaan karkotettiin takaisin Puolaan. Hän joutui toisen maailmansodan aikana Varsovan ghettoon. Hänen vanhempansa murhattiin kaasukammiossa Treblinkassa vuonna 1942 ja veljensä teloitettiin seuraavana vuonna Poniatowan työleirillä Lublinin lähellä. Hän itse säästyi, koska työskenteli juutalaisneuvostossa ja piiloutui sen jälkeen hänelle ennalta tuntemattoman ei-juutalaisen puolalaisen luokse paettuaan vaimonsa kanssa viime hetkellä kuljetusta kaasukammioon. Hänen siskonsa oli paennut Lontooseen jo ennen sotaa ja selvisi toisena perheenjäsenenä sodasta hengissä. Reich-Ranicki työskenteli sodan jälkeen upseerina Puolan stalinistisen salaisen poliisin palveluksessa ja liittyi myös kommunistiseen Puolan työläistenpuolueeseen.

Hän joutui 1950-luvun alussa epäsuosioon kommunistisessa puolueessa ja menetti työpaikkansa salaisessa poliisissa. Huolimatta Josif Stalinin kuoleman jälkeisestä rehabilitaatiosta hän loikkasi vuonna 1958 vaimonsa ja poikansa kanssa Saksaan, jossa hän aloitti työn Die Weltille ja Frankfurter Allgemeine Zeitungille. Vuosina 1960–1973 hän oli hampurilaisen Die Zeitin kirjallisuuskriitikko ja vuosina 1973–1988 Frankfurter Allgemeine Zeitungin kirjallisuuspäätoimittaja.

Vuosina 1988–2002 Reich-Ranicki juonsi suosittua televisio-ohjelma Literarisches Quartettia ZDF:llä. Hän kuului niin kutsuttuun Gruppe 47 -ryhmään. Hänelle myönnettiin Frankfurtin kaupungin Goethe-palkinto vuonna 2002 ja Tel Avivin yliopiston kunniatohtorin arvo 2006.

Reich-Ranicki teilasi 1995 Günter Grassin romaanin Avarammille aloille, mistä nousi häly. Myöhemmin hän katui arviotaan, vaikka pitikin kritiikin tehtävänä sanoa asiat kärjistetysti ja yksinkertaistaen.

Tarinan mukaan saksalainen kirjailija Martin Weiser kirjoitti kritiikistä pahastuttuaan romaanin Tod eins Kritikers, jossa Reich-Ranickia muistuttava kriitikko katoaa ja viaton kirjailija saa syyt niskoilleen hänen murhastaan.

Hänen elämästään on tehty vuonna 2009 minisarja Mein Leben (”Minun elämäni”). Televisiodraama pohjaa Marcel Reich-Ranickin elämäkertaan.

Julkaisuja 
 Literarisches Leben in Deutschland – Kommentare u. Pamphlete 
 Deutsche Literatur in Ost und West 
 Literatur der kleinen Schritte: Deutsche Schriftsteller heute 
 Die Ungeliebten – Sieben Emigranten 
 Über Ruhestörer – Juden in der deutschen Literatur 
 Nachprüfung, Aufsätze über deutsche Schriftsteller von gestern 
 (Toimittaja) Frankfurter Anthologie 
 Entgegnung, Zur deutschen Literatur der siebziger Jahre 
 Thomas Mann und die Seinen 
 Lauter Verrisse 
 Die Anwälte der Literatur
 Nichts als Literatur – Aufsätze und Anmerkungen
 Romane von gestern, heute gelesen II – 1918–1933
 Mein Leben
 Der Fall Heine
 (Toimittaja) Hundert Gedichte des Jahrhunderts
 (Toimittaja) Ein Jüngling liebt ein Mädchen – Deutsche Gedichte und ihre Interpretationen
 Ungeheuer oben – Über Bertolt Brecht
 Deutsche Literatur in West und Ost 
 Sieben Wegbereiter – Schriftsteller des 20. Jahrhunderts 
 Kritik als Beruf
 Über Literaturkritik
 Erst leben, dann spielen – Über polnische Literatur
 Lauter schwierige Patienten 
 Meine Bilder – Porträts und Aufsätze 
 Meine Geschichten – Von Johann Wolfgang Goethe bis heute 
 Unser Grass
 Vom Tag gefordert – Reden in deutschen Angelegenheiten
 Meine Gedichte – Seit Walther von der Vogelweide 
 (Toimittaja) Der Kanon – Die deutsche Literatur Erzählungen 10 Bände und ein Begleitband
 (Toimittaja) Meine Schulzeit im Dritten Reich – Erinnerungen deutscher Schriftsteller
 Marcel Reich-Ranicki im Gespräch mit Wolfgang Koeppen 
 Über Amerikaner – Von Hemingway und Bellow bis Updike und Philip Roth
 Aus persönlicher Sicht – Gespräche 1999 bis 2006 
 Marcel Reich-Ranicki antwortet auf 99 Fragen

Lähteet 

Saksalaiset kriitikot
Holokaustista selviytyneet
Vuonna 1920 syntyneet
Vuonna 2013 kuolleet